Nickeil Alexander-Walker

Nikylas Aleksanderis-Volkeris (, g. ) – Kanados krepšininkas, žaidžiantis NBA lygoje besivaržančioje Atlantos „Hawks“ komandoje. Jis žaidė koledžo krepšinį „Virginia Tech Hokies“ komandoje.

 Profesionali karjera 

 Naujojo Orleano „Pelicans“ (2019–2022 m.) 
2019 m. NBA naujokų biržoje Aleksanderį-Volkerį 17-uoju šaukimu pasirinko Bruklino „Nets“.

2019 m. liepos 6 d. jo šaukimo teisės buvo iškeistos į Atlantos „Hawks“, o vėliau iškart vėl iškeistos į Naujojo Orleano „Pelicans“. Kitą dieną „Pelicans“ paskelbė, kad pasirašė sutartį su krepšininku. 2019 m. spalio 22 d. žaidėjas debiutavo NBA, kai pakilo nuo atsarginių žaidėjų suolelio 130:122 pralaimėjime prieš Toronto „Raptors“. Rungtynes baigė pelnydamas 3 taškus, atkovodamas 4 kamuolius, atlikdamas 2 rezultatyvius perdavimus ir perimdamas 2 kamuolius.

2019 m. lapkričio 16 d. Aleksanderis-Volkeris pelnė 27 taškus, atkovojo 4 kamuolius ir atliko 3 rezultatyvius perdavimus 109:94 pralaimėtose rungtynėse prieš Majamio „Heat“.

2020 m. vasario 26 d. „Pelicans“ išsiuntė krepšininką į jų NBA G-lygos ekipą Erio „BayHawks“. 2020 m. vasario 27 d. Aleksanderis-Volkeris savo pirmosiose G-lygos rungtynėse pelnė 23 taškus, atkovojo 4 kamuolius, atliko 4 rezultatyvius perdavimus ir perėmė 2 kamuolius.

2021 m. sausio 13 d. rungtynėse su Los Andželo „Clippers“ žaidė „Pelicans“ startiniame penkete ir pelnė 37 taškus.

 Jutos „Jazz“ (2022–2023 m.) 
2022 m. vasario 8 d. Portlando „Trail Blazers“ iš Naujojo Orleano „Pelicans“ įsigijo Aleksanderį-Volkerį, Josh Hart, Tomáš Satoranský, Didi Louzada, apsaugotą 2022 m. pirmojo rato šaukimą, Naujojo Orleano ir Portlando 2026 m. antrojo rato šaukimus ir Naujojo Orleano 2027 m. antrojo rato šaukimą mainais už CJ McCollum, Larry Nance Jr. ir Tony Snell. Po dienos jis vėl buvo išmainytas, šį kartą į Jutos „Jazz“ klubą.

 Minesotos „Timberwolves“ (2023–2025 m.) 
2023 m. vasario 9 d. Aleksanderis-Volkeris ir Mike Conley buvo iškeisti į Minesotos „Timberwolves“ trijų komandų mainuose su Los Andželo „Lakers“.
 Atlantos „Hawks“ (2025–dabar) 
2025 m. liepos 6 d. buvo iškeistas į Atlantos „Hawks“ klubą mainais už vieną antrojo rato šaukimą ir piniginę kompensaciją.
 Nacionalinė rinktinė 
Krepšininkas rungtyniavo Kanados rinktinės gretose 2016 m. FIBA iki 18 metų Amerikos čempionate ir iškovojo sidabro medalį. Jis buvo rezultatyviausias turnyro žaidėjas – rinko po 17,4 taško per rungtynes. Jis taip pat rungtyniavo Kanados vyrų rinktinėje 2021 m. olimpinėje atrankoje.

2022 m. gegužės 24 d. žaidėjas susitarė dėl trejų metų įsipareigojimo žaisti Kanados vyrų krepšinio rinktinėje.

 Statistika 

 NBA 
 Reguliarusis sezonas 
2019–20N. Orleanas 47  1  12.6  .368  .346  .676  1.8  1.9  .4  .2  5.72020–21N. Orleanas 46  13  21.9  .419  .347  .727  3.1  2.2  1.0  .5  11.02021–22N. Orleanas 50  19  26.3  .375  .311  .722  3.3  2.8  .8  .4  12.8Juta 15  2  9.9  .333  .303  .917  1.5  1.1  1.1  .3  3.52022–23Juta 36  3  14.7  .488  .402  .692  1.6  2.1  .7  .4  6.3Minesota 23  0  15.5  .384  .361  .619  1.8  1.4  .3  .3  5.92023–24Minesota 82  20  23.4  .439  .391  .800  2.0  2.5  .8  .5  8.02024–25Minesota 82  10  25.3  .438  .381  .780  3.2  2.7  .6  .4  9.4Karjera 381  68  20.8  .414  .360  .743  2.5  2.3  .7  .4  8.6
 Atkrintamosios varžybos 
2022Juta 1  0  4.7  1.000    1.000  1.0  1.0  1.0  .0  5.02023Minesota 5  4  29.6  .429  .400  .667  2.0  1.4  .6  .2  8.42024Minesota 16  1  23.6  .366  .296  1.000  1.8  2.3  .6  .4  7.32025Minesota 15  0  20.7  .389  .349  .882  1.8  2.3  .4  .3  8.3Karjera 37  5  22.7  .389  .331  .903  1.8  2.2  .5  .4  7.8

 Universitetas 
2017–18Virginia Tech 33  33  25.4  .449  .392  .730  3.8  1.5  .8  .5  10.72018–19Virginia Tech 34  34  34.3  .474  .374  .778  4.1  4.0  1.9  .5  16.2Karjera 67  67  29.9  .464  .383  .763  4.0  2.7  1.4  .5  13.5

 Asmeninis gyvenimas 
Jo pusbrolis Shai Gilgeous-Alexander taip pat žaidžia NBA, šiuo metu Oklahoma Sičio „Thunder“ komandoje.

 Išnašos 

 Nuorodos 
 Nickeil Alexander-Walker profilis „Basketball Reference“ 

Kategorija:Kanados krepšininkai